पाएं अपने शहर की ताज़ा ख़बरें और फ्री ई-पेपरडाउनलोड करें
कांग्रेसियों ने एसपी को ज्ञापन सौंपकर पदाधिकारियाें पर दर्ज किए गए मुकदमे की निष्पक्ष जांच कराने की मांग की है। जिला कांग्रेस कमेटी के निर्देश पर जिला कांग्रेस कमेटी के कार्यवाहक अध्यक्ष संजय चौरसिया, सेवादल अध्यक्ष वीरेंद्र सिंह ठाकुर, युवा कांग्रेस के जिला उपाध्यक्ष अरविंद अवस्थी, जिला मीडिया प्रभारी प्रफुल्ल श्रीवास्तव ने एसपी कार्यालय पहुंचकर एसपी हेमंत चौहान को एक ज्ञापन सौंपा।
इस मौके पर पदाधिकारियाें ने कहा कि दमोह विधानसभा उपचुनाव में कांग्रेसियों के ऊपर झूठे मुकदमे बनाए गए हैं जिनकी पुन: विवेचना कर मुकदमे वापस लिए जाएं। ज्ञापन सौंपते समय कहा गया उपचुनाव के 2 दिन पहले कांग्रेस पदाधिकारियों पर राजनीतिक विद्वेष के चलते आबकारी अधिनियम में झूठा मुकदमा शहर कांग्रेस अध्यक्ष यशपाल ठाकुर, पूर्व नेता प्रतिपक्ष राजकिशोर चौहान, युवा कांग्रेस अध्यक्ष मंजीत यादव, पार्षद प्रतिनिधि राजा रौतेला पर बनाए गए हैं।
जिला कांग्रेस कमेटी के अध्यक्ष मनु मिश्रा, संजय चौरसिया ने कहा कि मध्यप्रदेश में बैठी भाजपा सरकार के कैबिनेट मंत्रियों के इशारे पर चुनाव प्रभावित करने के उद्देश्य से कार्रवाई की गई है जिसकी पुर्नविवेचना कर मामले को खारिज किया जाए। पुलिस द्वारा कोई की वाहन की जब्ती नहीं की गई न ही किसी भी प्रकार की वीडियो ग्राफी और न ही मौके पर कोई गवाह मिला है। अतः मामला झूठा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn